
РЪКОВОДИТЕЛ: Председателят на съда
МЯСТО В СТРУКТУРАТА НА СЪДА: Ръководни длъжности
І. ИЗИСКВАНИЯ ЗА ЗАЕМАНАТА ДЛЪЖНОСТ

1. Съгласно чл. 340а, ал.1 от ЗСВ за съдебен служител може да бъде назначено лице, което:


· e български гражданин, гражданин на друга държава - членка на Европейския съюз, на друга държава – страна по споразумението за Европейското икономическо пространство, или на  Конфедерация Швейцария;

· е навършило пълнолетие;

· не е поставено под запрещение;

· не е осъждано на лишаване от свобода за умишлено престъпление от общ характер;

· не е лишено по съответен ред от правото да заема определена длъжност;

· отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.

2. Съгласно чл.340а, ал.2 от ЗСВ, не може да бъде назначено за съдебен служител лице, което:
· би се оказало в йерархическа връзка на ръководство и контрол със съпруг или съпруга, с роднини по права линия без ограничения, по съребрена линия до четвърта степен включително или по сватовство до четвърта степен включително.

· е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация; 

· е съветник в общински съвет;

· работи по трудово правоотношение при друг работодател, освен като преподавател във висше училище;

· е адвокат, нотариус, частен съдебен изпълнител или упражнява друга свободна професия.

· докато упражнява длъжността си, съдебният администратор не може да членува в политическа партия или коалиция, организация с политически цели, както и да извършва политическа дейност.

3. Образование – висше образование с образователна степен "магистър" по специалностите публична администрация, икономика или право.

4. Професионален опит – не по-малко от 8 години /Съгласно §2 от ДР на ПАС „професионален опит е времето, през което служителят е извършвал дейност в област или области, които са свързани с функциите, определени в длъжностната характеристика за съответната длъжност“/ 
5. Квалификация:

- Отлично познаване на нормативните разпоредби, регулиращи дейността на органите на съдебната власт: Закона за съдебната власт и подзаконовите актове по неговото прилагане, Правилника за администрацията в съдилищата, Класификатора на длъжностите в администрацията на съдилищата по чл. 341 от Закона за съдебната власт; Етичния кодекс на съдебните служители, нормативните актове, издадени от ВСС, решенията на ВСС и тези, регламентиращи кадровото и служебно положение на магистрати и съдебни служители, Кодекса на труда и подзаконовите актове по неговото прилагане, Кодекса за социално осигуряване, Закона за финансово управление и контрол в публичния сектор, Закона за защита на личните данни, Закона за защита на лицата, подаващи сигнали или публично оповестяващи информация за нарушения, Закона за противодействие на корупцията, Закона за защита на класифицираната информация и подзаконовите актове по неговото прилагане, Закона за достъп до обществена информация, Закона за задълженията и договорите, Закона за обществените поръчки и Правилника за прилагането на Закона за обществените поръчки, Закона за здравословни и безопасни условия на труд и други свързани с организацията и дейността на съдебната администрация, както и вътрешноадминистративни актове.

· Познаване на процесуалните закони, свързани с работата по административни   дела;

· Познания по съдебна документация и разбиране на значението й за съдебната система;

· Познаване на основните задължения на длъжността;

· Притежава добри практически умения за работа със системен и приложен софтуер; Познания и опит с деловодни системи, съвременни офис-процедури, работа с текстообработващи програми MS Office (Word, Excel), с квалифициран електронен подпис, работа с електронна поща, система за сигурно електронно връчване и Internet; 
-    Висока степен на организираност и мотивация за работа в съдебната система;

· Отлични умения за писмено и устно изразяване на информация; за намиране  разрешение на нестандартни проблеми и ситуации; способност за работа под напрежение; 

· Лични делови качества – отговорност, лоялност, дискретност, дисциплинираност, оперативност, инициативност, комуникативност, способност за самостоятелна работа, за работа с граждани и в екип.
          ІІ. ОСНОВНИ ФУНКЦИИ

Съдебният администратор ръководи администрацията на съда; при оправомощаване от административния ръководител представлява съда в равнопоставените му отношения с държавните учреждения и частните лица; изготвя структура на администрацията, с която определя звената и длъжностите в тях и я предлага за утвърждаване от административния ръководител, като въз основа на утвърдената структура се изготвя поименното щатно разписание на администрацията; въвежда програмни решения по дългосрочното планиране, бюджетната политика, финансите, автоматизацията, снабдяването с оборудване и връзките с обществеността; организира и ръководи отговорните съдебни служители да изготвят информации, справки и статистически данни в електронна форма по образци и в срокове, утвърдени от пленума на Висшия съдебен съвет, и ги предоставя на Висшия съдебен съвет, на министъра на правосъдието и Инспектората към ВСС, както и в края на всяко шестмесечие да изготвят и предоставят на административен ръководител обобщена информация за образуването, движението и приключването на преписките и делата, информация за окончателно отменените актове от по-горните инстанции; отговаря за управлението на административната дейност в съда; осигурява организационна връзка между административния ръководител и съдиите с администрацията на съда;  организира разпределението на дейностите между отделните звена на администрацията на съда и изпълнението на задълженията на съдебните служители; ръководи работата по изготвянето на проекта за бюджет на съда и го представя за одобрение на административния ръководител на съда; организира провеждането на конкурси за назначаване на съдебните служители и участва в комисиите по провеждането им; участва в комисиите по атестиране на съдебните служители и предлага промяна в ранговете и трудовите им възнаграждения; създава условия за нормална и ефективна работа на съдебните служители; изпълнява и други задължения, касаещи дейността на съда и възложени му от административния ръководител на съда.
ІІІ. ОСНОВНИ ДЛЪЖНОСТНИ ЗАДЪЛЖЕНИЯ:

1.   
Планира, организира и ръководи дейността на съдебната администрация в съда и отговаря за управлението на административната дейност на съда.
2.  
При оправомощаване от административния ръководител представлява съда в равнопоставените му отношения с държавните учреждения и частните лица.

3.  
Изготвя структура на администрацията, с която определя звената и длъжностите в тях и я предлага за утвърждаване от административния ръководител, като въз основа на утвърдената структура се изготвя поименното щатно разписание на администрацията.
4.  
Организира и ръководи отговорните съдебни служители да изготвят информации, справки и статистически данни в електронна форма по образци и в срокове, утвърдени от пленума на Висшия съдебен съвет, и ги предоставя на Висшия съдебен съвет, на министъра на правосъдието и Инспектората към ВСС, както и в края на всяко шестмесечие да изготвят и предоставят на административния ръководител обобщена информация за образуването, движението и приключването на преписките и делата, информация за окончателно отменените актове от по-горните инстанции; отговаря за управлението на административната дейност в съда.
5.    
Ежемесечно извършва проверка за воденето на деловодните книги в съда и контролира работата на съдебните служители.
6.   
Организира провеждането на конкурси за назначаване на съдебни служители и участва в комисиите по провеждането на конкурсите, след заповед на административния ръководител.
7.   
Организира обучението на съдебните служители и повишаване на тяхната квалификация.
8.   
Следи за спазване на трудовата дисциплина и уплътняване на работното време от съдебните служители.
9.   
Съгласува времето за ползване на отпуските от съдебните служители и тяхното персонално заместване от друг служител. 

10. Участва в комисията по атестиране и предлага промяна в ранговете и възнагражденията на съдебните служители, след оценка за тяхната дейност. 

11. Предлага съдебните служители за поощрение или за налагане на дисциплинарни наказания. 

12. Ръководи работата по изготвянето на проекта за бюджет на съда и го представя за одобрение на административния ръководител на съда. 

13. Изготвя длъжностните характеристики на съдебните служители и ги представя за утвърждаване от административния ръководител. 

14. Създава условия за нормална и ефективна работа на съдебните служители. 

15. Осигурява организационна връзка между административния ръководител и съдиите с администрацията на съда.
16. Организира разпределението на дейностите между отделните звена на администрацията на съда и изпълнението на задълженията на съдебните служители.
17. Извършва предарителен контрол за законосъобразност, съгласно вътрешните правила на съда и системите за финансово управление и контрол .

18. Изготвя правила и процедури за административната дейност на съда в съответствие с актуалната нормативна уредба и Закона за финансово управление и контрол в публичния сектор и ги представя на административния ръководител за утвърждаване.
19. Извършва ежегодно преглед на вътрешнонормативните актове – планове, вътрешни правила, политики, стратегии, инструкции, заповеди и други документи, касаещи административната дейност на съда, утвърдени от административния ръководител и своевременно ги актуализира при нормативни или структурни промени.

20. Контролира спазването на договорите за абонаментно обслужване, за строително-монтажни работи, издаване на КЕП и др.
21. Контролира дейността по административното обслужване и документооборота, както и изготвянето на необходимите справки изискуеми по Правилника за администрацията в съдилищата.

22. Въвежда програмни решения по дългосрочно планиране, бюджетната политика, финансите, автоматизацията, снабдяването с оборудване и връзките с обществеността. 

23. Ръководи и контролира снабдяването и оборудването на съда.
24. Планира и контролира дейността по поддържането и ремонта на съдебната сграда и другите сгради, стопанисвани от съда.
25. Организира контрола по събирането на таксите от администрацията на съда. 

26. Участва в проверки по сигнали, молби и оплаквания на граждани, отнасящи се до дейността на съда, възложени му от административния ръководител.
27. Контролира и носи отговорност за финансирането и разходите, направени от администрацията на съда.
28. Контролира и отговаря за работата с документите, за тяхното съхраняване и архивиране и за опазването на служебната информация.
29. Определя реда за движение на документите, деловодната и архивната дейност в съда.
30. Пази като служебна тайна сведенията, които са станали известни в кръга на службата и засягат интересите на гражданите, юридическите лица, административните органи и държавата.
31. Изпълнява своите професионални задължения и съобразява личното си поведение в обществото в съответствие с Етичния кодекс на съдебните служители, приет от ВСС.
32. Докладва на административния ръководител на съда административни пропуски и нарушения, които биха създали предпоставки за корупция, измами или нередности.
33. Не извършва политическа дейност и не членува в политическа партия, коалиция или организация с политическа цел.
34. Изпълнява служебните си задължения в представителен вид и делово облекло, които съответстват на служебното положение и авторитета на институцията, и носи табелка с името и длъжността си.
35. Взема участие при координиране на съдебната работа, пряко свързана с дейността, заедно с останалия състав на съда.
36. При изпълнение на възложените задачи, не допуска закъснения, забавяне или други отклонения.
37. При изпълнение на възложените задачи пази и съхранява съдебната документация.
38. В изпълнение на функциите си издава разпореждания, които са задължителни за съдебните служители.

39. Изпълнява и други функции и задължения, възложени му от административния ръководител на съда.

ІV. НЕОБХОДИМИ КАЧЕСТВА И ОТГОВОРНОСТИ:
1. Лични делови качества – отговорност, лоялност, дискретност, дисциплинираност, оперативност, инициативност, комуникативност, способност за самостоятелна работа, за работа с граждани и в екип.

2. Висока степен на организираност и мотивация за работа в съдебната система.

3. Притежава добри практически умения за работа със системен и приложен софтуер; Познания и опит с деловодни системи, съвременни офис-процедури, работа с текстообработващи програми MS Office (Word, Excel), с квалифициран електронен подпис, работа с електронна поща, система за сигурно електронно връчване и Internet;
4. Отлични умения за писмено и устно изразяване на информация; за намиране  разрешение на нестандартни проблеми и ситуации; способност за работа под напрежение; 

5. Отлични познания по стилистика, правопис, граматика и пунктуация.
6. Отлични умения за работа в екип и за намиране на решения в проблемни  ситуации.
7. Отлично познаване на нормативните разпоредби, регулиращи дейността на органите на съдебната власт: ЗСВ, ПАС, Класификатора на длъжностите в администрацията на съдилищата по чл. 341 от ЗСВ; Етичния кодекс на съдебните служители, нормативните актове, издадени от ВСС; КТ, КСО; ЗФУКПС; ЗЗЛД; ЗЗЛПСПОИН; ЗПК; ЗЗКИ и ППЗЗКИ; ЗДОИ; ЗЗД; ЗОП и ППЗОП; ЗБУТ и други свързани с организацията и дейността на съдебната администрация, както и вътрешноадминистративни актове.

8. Познаване на процесуалните закони, свързани с работата по административни   дела;

9. Носи отговорност за изготвените становища, писма и указания, подадени от администрацията на съда;

10. Носи отговорност за извършване на предварителен контрол за функциите на служителите от специализираната и общата администрация.
11. Носи отговорност за точното и качествено изпълнение на утвърдените с настоящата длъжностна характеристика задачи, за изпълнението на задачите възложени на съдебните служители, под негово ръководство, за собствените си резултати, както и за тези от дейността на съда. 

12. Носи отговорност за опазване на получената служебна информация, както за спазване на Етичния кодекс и вътрешните правила, утвърдени от административния ръководител.
13. Носи отговорност за административни пропуски и нарушения, създаващи предпоставки за корупция, измами и нередности.

V. ОРГАНИЗАЦИОННИ ВРЪЗКИ И ВЗАИМООТНОШЕНИЯ: 
 

1. Място в структурата на съда: ръководни длъжности.
Длъжността "Съдебен администратор" е ръководна. Има непосредствени    взаимоотношения с административния ръководител, заместник-административния ръководител, със съдиите и съдебните служители. Има вътрешни и външни професионални контакти с органи, фирми и организации, в кръга на изпълняваните функционални задължения.

2. Съдебният администратор е пряко подчинен на административния ръководител.

Настоящата длъжностна характеристика може да бъде изменяна и допълвана при промяна на изискванията и задълженията, произтичащи от нормативни или структурни промени.

Дата на връчване:…………………….


Получих екземпляр от длъжностната характеристика: ……………………………...
…………………………………………………………………………………………….
…….
Изготвил проекта:

Ивелина Колева/Съдебен администратор 

